|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)****1146 Budapest, Abonyi u. 31.****ELNÖKSÉG** | **Telefon: 338-4002****Telefax: 338-4271****E-mail: mkksz@mkksz.org.hu****Internet:** [**www.mkksz.org.hu**](http://www.mkksz.org.hu) |

**38/2020. (VI. 20.) MKKSZ Elnökségi határozat** az MKKSZ 2020. II. félévi programjáról

Az Elnökség elfogadta a 2020. II. féléves programot, mely az alábbi:

A)

(1) Felkészülés a 2021. évi állami költségvetés közszolgálatokat érintő hatásaira.

- Bérfejlesztési, jövedelemnövelési lehetőségek a központi és az önkormányzati közigazgatásban, és a szociális ágazatban.

- Intézményi működés feltételeinek alakulása.

- Az önkormányzati szektort érintő elvonások foglalkoztatási következményei.

- 2021. évi minimálbér és bérminimum változás.

(2) Folyamatban lévő és/vagy ismétlődő sztrájk követelések kezelése.

- Szociális sztrájk jogi „ellehetetlenülésének” következményei.

- Szakszervezeti válasz az önkormányzati rendszer gazdasági kiszolgáltatottságára.

(3) Önálló, kezdeményező részvétel és közreműködés az országos és az ágazati

érdekegyeztetés fórumain.

- Rendelettervezet a járványhelyzet idején közszolgálatot ellátó (szociális intézmények, közigazgatás, rendvédelem) dolgozók egészségvédelméről, és többletmunkájuk díjazásáról (OKÉT előterjesztés).

- Diplomás bérminimum bevezetésének ismételt kezdeményezése.

- 13. havi illetmény visszaállítása a közszolgálat minden jogállási törvényében.

- Egyeztetés a közalkalmazotti törvény szervi és személyi hatályának módosulásáról a közszolgálati szabályozás átfogó és egységes elvek mentén történő újra alkotásáról (KOMT előterjesztés).

- Közigazgatási bérfejlesztés 2021.-ben (KÉF előterjesztés).

- Szociális intézményekben dolgozók 2021. évi bér és jövedelmi viszonyának változásai. Az egészségügyi dolgozókhoz hasonlóan egyszeri 500.000,- Forint összegű juttatás szorgalmazása.

(4) GINOP program MKKSZ-t érintő tevékenységi megvalósulása.

- 2020. szeptember 11-én – MKKSZ OV és a TÖOSZ közgyűlés keretében – Lajosmizsén (a járványhelyzet miatt 6 hónap késéssel) a program hivatalos indítása.

- Kérdőíves felmérés a munkahelyi stresszről 1000 fős reprezentatív közszolgálati mintán.

- Munkahelyi rendezvények a helyi munkakörülményekről és a munkahelyi stresszről.

(5) Konföderációs helyzetünk, érdekképviseleti és civil kapcsolatok értékelése, változás lehetőségének vizsgálata.

- Részvétel a SZEF Szövetségi Tanács és a SZEF Kongresszus tanácskozásán.

- Kezdeményező jelenlét a megyei koordinációk munkájában.

- Közreműködés a SZEF alapszabály módosítását előkészítő munkabizottságában.

- Program alapú együttműködés és „érdekképviseleti portfólió bővítés” a –Szakszervezeti Akciószövetség – szervezeteivel.

- Részvétel a Társadalmi Kerekasztal munkájában.

- Felkészülés konföderációs helyzetünk változtatásának lehetőségére.

(6) Tagszervező kampány (újra)indítása.

- Kidolgozott programok érvényesítése, indítása, széleskörű terjesztése.

- Regionális, megyei munkahelyi rendezvények szervezése.

- Média -kommunikációs kampányok szervezése.

(7) Tervezhető „hagyományos” rendezvények.

- 2020. július 1.; szerda, közigazgatás napja, Budapest, Újvárosháza díszterme, főpolgármesteri védnökséggel és jelenléttel.

- 2020. október 7.; a tisztes munka világnapja. Hagyományos MKKSZ aktívitás.

- 2020. november 11., Szociális munka ünnepnapja, Szakmai konferencia, Budapest, József Attila Művelődési Ház.

- 2020. november 24.; ELTE ÁJK konferencia a járványhelyzet munkaviszonyt érintő hatásairól.

(8) MKKSZ XII. – programalkotó és tisztújító – kongresszus rendezése. Lehetséges időpont: 2020. november 7.; Budapest, Újvárosháza díszterme.

- 2021. első félévében várható saját és „külső” közéleti rendezvények sorozata.

- Az MKKSZ jelenlegi szervezetét és működését is érintő alapszabály változtatás feltételének megteremtése.

- Konföderációs kapcsolatunk rendezése legitim feltételeinek biztosítása.

- Hiányzó Elnökségi és FEB tagok pótlása, választással.

- Nemzetközi programhoz való alkalmazkodás.

- MKKSZ székhely változás (költözés).

9) Felkészülés az MKKSZ székhelyének változására (várhatóan 2021. első negyedév)

- Építési, szerelési, műszaki előkészítés.

- Logisztikai előkészítés.

- Leltározás, irattározás, iratmegsemmisítés.

- Költözködés (várhatóan 2021. I. negyedév).

B)

Az Elnökség – az Alapszabály 26/a pontjában meghatározott jogkörében eljárva – 2020. november 7-re összehívja az MKKSZ XII. Kongresszusát.

Az Elnökség a XII. Kongresszus napirendjét az alábbiak szerint jelöli meg:

1) Beszámoló az MKKSZ Elnökségének 2016. április 30. óta végzett munkájáról.

2) Az MKKSZ érdekképviseleti programja 2020-2025. közötti évekre.

3) Az MKKSZ Kongresszus által választandó tisztségviselők és testületek tagjainak megválasztása.

Budapest, 2020. június 20.

 **Boros Péterné s.k**

 elnök